《【南吕】一枝花_鬓鬟梳绿云》
元代·未知作者

鬓鬟梳绿云，肌瘦消红玉。蛾眉颦翠黛，粉脸堕珍珠。遍洒东风，刮落梨花
雨，低头长叹吁。长叹罢罗帕频淹。都尽千丝万缕。
【梁州】愁怨恨还如堆积，旧精神不似当初。自从万里人南去。尘锦瑟，
帐漫流苏。香焚宝鼎，酒冷金壶。对青鸾不待妆梳，到黄昏着甚支吾。怕的是照
闲庭月色朦胧，倦的是透珠帘花香馥郁，愁的是印纱窗竹影扶疏。自心，黯忖。
悔当时错发送上阳关路，听唱到第三句。总是离人断肠曲，搔首踟蹰。
【梧桐树】刚道声才郎身去心休去，他揽与俺回挽得千条柳难系雕鞍住。到
如今百草枯风吹得红叶舞，正值着秋天暮。
【感皇恩】呀！骨剌剌风透纱厨，吉丁当漏滴铜壶。薄设设被儿单，昏昏惨
惨灯儿暗，瘦厌厌影儿孤。思伊受苦，偏俺负你何辜。从春去，因应举，恋皇都。
【采茶歌】他去了半年余，闪得我受孤独，罗帏寂寞故人无。寒雁来时音信
杳，雁还归去亦无书。
【尾】知他是谁家月馆风亭宿？何处山村野店居？锦堂春翻做阳关路。多情
弄玉，若见吹箫伴侣，慢慢的说俺从前受过的苦。　嘲黑妓
脸如百草霜，唇注松烟墨。眼横潭底水，牙染连金泥。乌玉如肌，眉不显春
山翠，似葡萄好乳垂。若不是薄荷煎每日充饥，渎牙药逐朝漱洗。
【梁州】我子道克剌张回回姊妹，却原来是大洪山三圣姨姨。猛回头错认做
砂锅底。只合去烧窑淘炭，漆碗熏杯。怎生去迎新送旧，卖笑求食。便是块黑砂
糖有甚希奇，便是块试金石难辨高低。莫不寨儿中书下的灵符，莫不是房儿中描
来的黑鬼，莫不是酒楼前贴下钟馗。这妮子幼年间充着壬癸，生长在乌衣国。靠
定门帘不动衣，百般的辨不得容仪。
【尾】不索你分星擘两显名儿唤，路上行人口胜碑，这娘子骂得他都易。泪
滴下些黑汁，脚踢起些炭气，吁得青铜镜儿黑。　惜春
春阴低画阁，梅瓣琼英落。晓光浮绿野，草色翠纱娇。莺语般挑，断送得风
光好，隔墙声尤自巧。道游人莫惜千金，春色渐三分过了。
【梁州】海棠睡娇容似醉，柳风轻绿线如缫，轮蹄碾破青青草。酒家何处，
沾旆招摇；画船无数，舞袖翩跹。风流杀凤管鸾箫，多情杀翠髻云翘。梨花院爱
月眠迟，杏花楼惜花起早，桃花庄觅句相嘲。鬓角，二毛。晓来镜里都知道，忽
忽地又过了年少。苦雨酸风昨夜恶，恐一片花飘。
【尾】绿阴繁渐渐春风老，玉壶暖迟迟夜月高，九十日光阴能有几日笑。朱
帘下着，低垂绣幄，休放那搅春梦呢喃燕来了。　夏景
池塘睡锦鸳，楼阁飞双燕。红榴招戏蝶，绿柳噪新蝉。葵火阶前，竹笋侵墙
串，泉流草径边。绿茸茸蓑展青毡，密匝匝苔铺翠藓。
【梁州】荼コ架阴稀日转，木香棚影密风扌扇。消磨暑气把香醪劝。冰沉果
木，香龙涎。风骚朋友，歌舞蝉娟，尽开怀语笑声喧，任披襟散发掀髯。引蜻
蜓菡萏初开，隐游鱼浮萍乍展，托青蛙荷叶才圆。登临，画船。趁薰风撑近垂扬
院，对此景果堪羡。慢酌金樽浅浅斟，盏盏垂莲。
【隔尾】一弯新月添诗卷，十里香风助酒筵。向晚归来小庭院，簟纹铺水渊。
纱厨挂雾烟，一枕珊瑚梦魂远。　春雪
和风动草芽，暖日催花萼。桃腮生红脸，柳眼发青胞。卷地风号，扑面梨花
落，抵多少彤云埋树梢。我则见千百片柳絮飞扬，恰便似万万队蛾儿乱搅。
【梁州第七】担阁了闺院女西园斗草，误了你也富贵郎南陌东郊。只见白茫
茫迷却前村道。那里也游蜂采蕊，那里也紫燕寻巢，那里也莺声恰恰，那里也蝶
翅飘飘。洒歌楼酒力微消，望江天万里琼瑶。恰便似银砌就枯木寒鸦，玉琢就冰
枝冻雀，粉妆成野杏山桃。浅桥，填了。负薪樵子归岩峤，渔翁冷怎垂钓？古寺
里山僧煮茗瀹，对景寂寥。
【尾】寒凝冷透乌纱帽，料峭寒侵粗布袍。引着仆僮儿可堪笑，酒葫芦杖挑。
诗卷儿袖着，便有杜甫驴儿也冻倒。　妓名张道姑
风尘素净身，烟月清闲字。莺花坛上友，歌舞洞中师。积善因慈，守一点全
真志，扣玄关仗力持。用偎红倚翠工夫，受惜玉怜香旨。
【梁州】演步虚轻敲檀板，炼华池净洗胭脂。入山林远闺阁和街市。不跨鹤
超凡小小，不乘鸾得道师师。惯弃俗缠头红锦，惯出家买笑金赀。风流客普化相
思，疏狂士稽首相辞。碧玉簪芙蓉冠新入个名流，青霞帔逍遥服新裁个样子，黄
金钟蕊珠经另打个腔儿。念兹，在兹。心中猿意内马情无二，多财舍有缘施。谁
种红莲火里枝，朵朵灵芝。
【尾】参礼透朝云暮雨情如纸，戒得断酒病花愁气似丝，修养出丰标更谁似？
蓬莱山降赐，蟠桃会宴侍，再谪下个神仙度脱你。
莺眠柳嵌金，蝶宿梨藏玉。草泥迷燕嘴，花蕊上蜂须。春雨如酥，妆点繁华
富，寻芳上苑初。花圃内蝶戏蜂游，柳塘边莺啼燕语。
【梁州】花似锦满枝开放，草如烟遍野均铺。海棠娇滴胭脂露。王孙宝马，
仕女香车。踏青南陌，载酒西湖。一弄儿景致非俗，三般儿巧笔堪图。草如烟翠
锦笼纱，梨花月琼林捧玉，杨柳露绿线穿珠。自想！老夫。侬家鹦鹉洲边住，那
的是快活外。钓得鱼来卧看书，酒满葫芦。
【尾】绿杨影里鸠啼妇，红杏枝头燕引雏，锦片也似园林无半答儿空闲外。
似邵平杜甫，仆僮共蹇驴，游遍春光看不足。　渔隐
不沽朝野名，自守烟波分。斜风新箬笠，细雨旧丝纶。志访玄真，家与秦淮
近，清时容钓隐。相看着绿水悠悠，回避了红尘滚滚。
【梁州】结交些鱼虾伴侣，搭织上鸥鹭亲邻。忘机怕与儿曹混。寻了些六朝
往事，吊了些千古英雄。悲了些陈宫禾黍，叹了些梁殿荆榛。本是个虚飘飘天地
闲人，乐陶陶江汉逸民。有时摇棹近白鹭洲笑采青，有时推篷向朱雀桥闲看晚
云；有时湾船在乌衣巷独步斜曛，有时满身衣襟爽透荷香润。旋折来柳条嫩，穿
得鲜鲜出网鳞，归去黄昏。
【骂玉郎】一篝灯下ド佳酝，身趔趄，醉醺醺，高歌细和沧浪韵。全不受利
名拘，那里将兴亡记？把什么荣枯问？
【感皇恩】守着这萧索江滨，冷淡柴门。凉露湿蓑衣，清风生酒，明月照
盘飧。樵夫野叟，相近相亲。昨日离石头城，今朝在桃叶渡，明日又杏花村。
【采茶歌】山妻也最甘贫，稚子也颇通文，无忧无虑度朝昏。但得年年生意
好，武陵何用访秦人。
【尾】茫茫烟水无穷尽，泛泛萍踪少定根。为甚生平怕求进？想王侯大勋，
博渔樵一哂，争似我一叶江湖钓船稳。　香绵
梨云梦渺漫，柳絮春零乱。轻盈怜鲁缟，皎洁胜齐纨。雾霭雕盘，韩寿衣沾
爨，风流引俊潘。蜘蛛丝晓挂雕檐，胡蝶粉时飘谢馆。
【梁州第七】拈纤缕络成绸段，擘轻绒织做丝ひ。温柔堪作飞琼伴。枝牵连
理，扣扭合欢。明如雪块，静似酥团。纳儒衣蔽尽寒酸，做道袍睡煞陈抟。逐歌
尘微珠帘，题采扇轻粘翠管，傍妆台乱拂青鸾。顿觉，放短。丝来线去相萦绊，
ㄎ不开，挽不断。若比芦花一例观，人眼难瞒。
【尾】揭鹅脂铺锦被鸳鸯交颈三千段，分茧套办妆奁翡翠笼欢一万端。遮莫
黑雪乌风夜将半，将着这几般，床儿上垛满，用意温存正睡得暖。　盼望
难摘镜里花，怎捞江心月？空闻三足乌，不识两头蛇。四件情节，堪比虚疼
热。听叮咛仔细说，谎恩情如炭火上消冰，虚疼热似滚汤中化雪。
【梁州】情浓时热烘烘买笑追欢，兴阑也冷冰冰意断恩绝。不由我蘸霜毫搜
巧句闲编捏。怎当他老虔婆撒褪，小猱儿妆呆，村姨夫强买，俏子弟干踅。运去
也花神照左和右绿映红遮，命通时福星临前和后富贵娇奢。再休题眼角泪一哭一
个昏迷，舌尖话一说一个软怯，手梢情一扑一个乜斜。今番，记者。我去那海神
前告一纸雨尤云赦。你想道再相会，再欢悦。折末你到贴鸦青全放赊，也索离
别。
【尾】晓行藏知起倒翻身跳出鸳鸯社，能进退识高低大步冲开狼虎穴。暗想
人儿性薄劣，再休寄陷郎君的缄贴。赚孤老的话啜，则今番辞了莺花路儿也。　春日即事
草堂外岚光映日妍，粉墙边梅萼冲寒谢。小沼上绿波随雨涨，画阑前新柳受
风斜。春意奇绝，老眼偏欢悦，闲情且打叠。散床头有限黄金，怕镜里无情白雪。
【梁州】裁漉酒笼头纱帻，制踏青可脚乌靴。与知音三五词林社。超群洒落，
异众豪杰。厌谈名利，不尚娇奢。喜的是一村村径路曲折，爱的是一程程风景全
别。买花钱滴溜溜杖上挑着，沽酒店闹炒炒桥边问也，载诗囊胀膨膨驴背上驮者。
看了他这些，那些。翠屏锦帐参差列，寻疏篱，觅茅舍。随定狂蜂与浪蝶，任意
跋涉。
【尾】醉依芳草须拚藉，笑对青山不忍的别。残角江楼正呜咽，却又早鸦归
古堞。烟迷绿野，堪付与老手王维画图中写。　棋
黄金罢酒筹，彩笔停诗兴。青云盈座榻，红日满檐楹。闲展揪枰，初布势求
全胜，后分途起战争。保无虞端可藏机，观有衅方堪入境。
【梁州】响铮铮交锋递子，密匝匝彼此排兵。王质斧烂腰间柄。机深脱骨，
智浅逢征。坚牢正走，取败斜行。势将颓锐意侵陵，局已胜专保求生。两家持各
指鸿沟，几番诈宵奔马陵，数重围夜遁平城。猛听，一声。盘中子落将军令，黑
白满势才定。紧紧收拾未见赢，怎敢消停。
【尾声】壮如霸王来扛鼎，险似韩侯出井陉。悬权岂敢轻相应，切勿食饵兵，
便休图小成。细看来孙武权谋，其实的细相等。　道情
公行天理明，私意人心暗。古书读未了，世事饱经谙。图什么贪婪，名利境
多坑陷，羡青门瓜正甘。园林茂堪置幽居，山水秀真为胜览。
【梁州】流水绕一村桑柘，乱山围四壁烟岚。颠峰倒影澄波蘸。遥岑叠翠，
远水揉蓝。鸢飞鹭落，鱼跃深潭。偃怡场水府山岩，安乐窝土洞石龛。景不嫌物
少人稀，食不厌茶浑酒淡，家不离水北山南。有何，不堪？篮舆到水轻舟泛，稼
穑外得时暂。闲饮渔樵酒半酣，阔论高谈。
【三煞】乾坤向渔父波中氵，日月在樵夫肩上担。处羲皇已上有何惭，将
万物包函。至潦倒终身无憾，与时辈作龟鉴。晦迹韬光茧内蚕，再不开缄。
【二煞】昆岗隐玉石中嵌，蛤蚌含珠水底氵，樊笼得脱再谁监？一味清闲，
虽楚汉应难摇憾。懒子懒，不愚滥。把道潜心静里参，乐及妻男。
【尾】岩穴中虎恶由人探，饱暖外身轻体自安。我将智养做愚，饥忍住饿。
携酒一壶，提果半篮。引的诗兴浓，床得酒德憨。教野叟扶，命稚子搀。倚松
立绝顶岩，开醉眼看人呆大胆。